4. pielikums
Atklāta konkursa “Šķeldas piegāde SIA “Kuldīgas slimnīca””, 
ID Nr. KS 2026/11 nolikumam

PIEGĀDES LĪGUMA Nr.  (PROJEKTS)

Kuldīgā				    	       		 	              Datums skatāms laika zīmogā 

Sabiedrība ar ierobežotu atbildību “Kuldīgas slimnīca”, reģistrācijas Nr. 50003197651, juridiskā adrese: Aizputes iela 22, Kuldīga, Kuldīgas novads, LV-3301, tās valdes priekšsēdētāja Andra Aniņa personā (turpmāk – Pasūtītājs), kurš darbojas uz statūtu pamata, no vienas puses, un 
_________________________, reģistrācijas Nr.___________, juridiskā adrese: __________, LV-_______, kuras vārdā saskaņā ar __________ rīkojas _____________ (turpmāk – Piegādātājs), no otras puses, (turpmāk abi kopā saukti par Pusēm, katrs atsevišķi – Puse), pamatojoties uz SIA “Kuldīgas slimnīca” rīkoto iepirkumu “Šķeldas piegāde SIA “Kuldīgas slimnīca””, iepirkuma identifikācijas Nr. KS 2026/11 (turpmāk – Iepirkums), rezultātiem noslēdz šādu līgumu (turpmāk – Līgums):

1. Līguma priekšmets
1.1. Piegādātājs apņemas pārdot un piegādāt Pasūtītājam, bet Pasūtītājs apņemas iegādāties un pieņemt koksnes šķeldu (turpmāk, Prece) atbilstoši Pasūtītāja Tehniskajai specifikācijai (1. pielikums), Piegādātāja Finanšu piedāvājumam (2. pielikums) un šā Līguma noteikumiem. Līguma pielikumi ir tā neatņemamas sastāvdaļas.
1.2. Plānotais kopējais Preces piegādes apjoms Līguma darbības laikā ir līdz 4800 berkubiem.
1.3. Pasūtītājs Preci iegādājas atbilstoši faktiskajai nepieciešamībai visā Līguma darbības laikā. Līgumā un Tehniskajā specifikācijā norādītais Preces apjoms ir plānotais maksimālais apjoms un nerada Pasūtītājam pienākumu iegādāties Preci pilnā norādītajā apjomā.
1.4. Piegādātājam nav tiesību prasīt zaudējumu, negūtās peļņas vai citu izdevumu atlīdzināšanu saistībā ar to, ka Pasūtītāja faktiski iegādātais Preces apjoms Līguma darbības laikā ir mazāks par Līguma 1.2. punktā norādīto plānoto maksimālo apjomu.
1.5. Piegādātājs nodrošina Preces piegādi par Finanšu piedāvājumā norādīto vienības cenu visā Līguma darbības laikā neatkarīgi no Pasūtītāja faktiski pasūtītā Preces apjoma, ievērojot Līgumā noteiktos līgumcenas grozīšanas nosacījumus.
1.6. Preces piegāde tiek veikta pa daļām atbilstoši Pasūtītāja faktiskajai nepieciešamībai un pēc Pasūtītāja pilnvarotās personas pieprasījuma Līgumā noteiktajā kārtībā.
2. Līguma termiņš
2.1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
2.2. Preces piegādes termiņš ir 12 (divpadsmit) mēneši no Līguma spēkā stāšanās dienas vai līdz Līguma 1.2. punktā noteiktā maksimālā Preces apjoma sasniegšanai, atkarībā no tā, kurš no nosacījumiem iestājas pirmais.
3. Preces piegādes un pieņemšanas kārtība
3.1. Preces pasūtījums tiek veikts elektroniski, nosūtot pieprasījumu uz Piegādātāja e-pastu: ________________ vai telefoniski pa tālruni: _______________. Piegādātāja kontaktpersona: ______________ . 
3.2. Piegādātājs nodrošina preces piegādi un izkraušanu ___ (____) darba dienu laikā pēc pasūtījuma pieprasījuma saņemšanas, preces piegādi veicot ar savu transportu. 
3.3. Prece tiek piegādāta saskaņā ar Pasūtītāja veikto pasūtījumu pa daļām katru mēnesi.
3.4. Prece tiek piegādāta sekojošā adresē: Aizputes iela 22, Kuldīga, Kuldīgas novads, LV 3301, kuru Piegādātājs piegādā Pasūtītāja norādītajā vietā saskaņojot to ar Pasūtītāju. 
3.5. Preci pieņem Pasūtītāja pilnvarotā persona ___________, tālrunis _________, darba laiks no plkst. 8.00 līdz plkst. 17.00.
3.6. Ja piegādātā Prece neatbilst Tehniskās specifikācijas vai Līguma prasībām, Pasūtītājs ir tiesīgs atteikties to pieņemt un sastāda aktu par konstatēto neatbilstību. 
3.7. Neatbilstošu Preci Pasūtītājs neapmaksā. Piegādātājs par saviem līdzekļiem nodrošina neatbilstošās Preces izvešanu un ne vēlāk kā 5 (piecu) darba dienu laikā no neatbilstības konstatēšanas nodrošina atbilstošas Preces piegādi.
3.8. Preces saņemšanu Pasūtītāja pilnvarotā persona apliecina, parakstot preču pavadzīmi vai citu piegādi apliecinošu dokumentu.
3.9. Līdz Preces pieņemšanai visus ar Preci saistītos riskus uzņemas Piegādātājs.
4. Līguma summa un norēķinu kārtība
4.1. Kopējā Līguma summa par Preci un tās piegādi ir _____ EUR (summa vārdiem) bez pievienotās vērtības nodokļa (turpmāk – PVN). Nodokļa apgrieztā maksāšana saskaņā ar Pievienotās vērtības nodokļa likuma 141. panta trešās daļas 4. punktu.
4.2. [bookmark: _Hlk158128167]Piegādātājs apņemas visā Līguma darbības laikā piegādāt šķeldu nosakot Līgumcenu par vienu beramo kubikmetru šķeldas EUR ______________ (summa vārdiem) bez pievienotās vērtības nodokļa.
4.3. Samaksa par piegādāto preci tiek veikta pēc preces daļas piegādes konkrētā mēnesī 30 (trīsdesmit) darba dienu laikā pēc atbilstošas Piegādātāja preces pavadzīmes – rēķina saņemšanas, pārskaitot samaksu uz Līgumā norādīto Piegādātāja bankas norēķinu kontu.
5. Preces kvalitāte
5.1. Piegādātājs garantē, ka piegādātās Preces būs augstas kvalitātes un atbilstoša Līguma noteikumiem, tehniskajai specifikācijai un Iepirkumā iesniegtajam piedāvājumam, kā arī visu to Latvijas Republikas spēkā esošo normatīvo aktu prasībām, kas uz to attiecas. Pasūtītājam ir tiesības jebkurā brīdī veikt Preču kvalitātes atbilstības pārbaudi Iepirkuma procedūras piedāvājumam.
5.2. Piegādātā Preces atzīstamas par kvalitatīvām ja tās atbilst tehniskajai specifikācijai, Līguma noteikumiem un Latvijas Republikā spēkā esošajos normatīvajos aktos noteiktajām prasībām. 
6. Pušu saistības
6.1. Piegādātāja pienākumi:
6.1.1. pārdot un piegādāt Preces Līgumā noteiktā apjomā, kvalitātē un Līgumā noteiktajos termiņos;
6.1.2. nekavējoties brīdināt Pasūtītāju par neparedzētiem apstākļiem, kas radušies pēc Līguma noslēgšanas no Piegādātāja neatkarīgu apstākļu dēļ un kas ietekmē vai var ietekmēt Preču pārdošanu un piegādi;
6.1.3. uzņemties atbildību par darba drošības noteikumu, sanitāro prasību un citu normatīvo aktu ievērošanu.
6.2. Pasūtītāja pienākumi:
6.2.1. norēķināties ar Piegādātāju par kvalitatīvi pārdotu un piegādātu Preci saskaņā ar Līguma nosacījumiem;
6.2.2. nodrošināt Piegādātājam iespēju pildīt Līgumā noteiktās saistības.
7. Pušu atbildība par līguma pārkāpumiem
7.1. Par preces piegādes termiņa nokavējumu Piegādātājs maksā Pasūtītājam līgumsodu 0,1% (nulle komats viena procenta) apmērā no termiņā nepiegādātās preces cenas par katru nokavēto dienu, bet ne vairāk kā 10 % (desmit procenti) no līguma summas. Preces piegādes termiņa nokavējumu uzskaita līdz preces nodošanas dienai.
7.2. Ja Pasūtītājs kavē samaksu par piegādāto preci, Pasūtītājs maksā Piegādātājam līgumsodu 0,1% (nulle komats viena procenta) apmērā no nesamaksātās summas par katru nokavēto dienu, bet ne vairāk kā 10 % (desmit procenti) no pamatparāda lieluma. 
7.3. Līgumsoda samaksa neatbrīvo Puses no saistību izpildes.
7.4. Līgumsoda samaksa neatbrīvo no Puses no pārējo Līguma saistību pienācīgas izpildes.
8. Līguma izpildē iesaistītie apakšuzņēmēji un to nomaiņa 
8.1. Līguma izpildē Piegādātājs piesaista savā piedāvājumā norādīto kontaktpersonu un apakšuzņēmējus. Pārdevējs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām.
8.2. Piegādātājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.3. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.4. Piegādātājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
8.5. Pasūtītājs pieņem lēmumu atļaut vai atteikt Piegādātāja piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam.
8.6. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.
9. Nepārvaramas varas apstākļi
9.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti Pušu saprātīgai kontrolei.
9.2. Puses, kas nokļuvusi nepārvaramas varas apstākļos, nekavējoties informē par to otru Pušu rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
9.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katram no Pusēm ir tiesības atteikties no Līguma izpildes, par to rakstveidā brīdinot otru Pušu vismaz 15 (piecpadsmit) dienas iepriekš. Šajā gadījumā neviens no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.
10. Līguma grozīšanas kārtība
10.1.  Līgumu var grozīt, papildināt vai izbeigt, Pusēm rakstveidā vienojoties, ievērojot Publisko iepirkumu likuma 61. panta nosacījumus. Līguma grozījumi un papildinājumi pēc to abpusējas parakstīšanas kļūst par Līguma neatņemamu sastāvdaļu.
10.2. Līguma darbības laikā Preces vienības cenu var pārskatīt ne agrāk kā pēc 6 (sešiem) mēnešiem no Līguma spēkā stāšanās dienas un ne vairāk kā vienu reizi Līguma darbības laikā, ja:
10.2.1. normatīvo aktu izmaiņu rezultātā tiek ieviesti, atcelti vai mainīti nodokļi vai nodevas, kas tieši ietekmē Preces piegādes izmaksas;
10.2.2. Centrālās statistikas pārvaldes publicētie dati apliecina, ka Līgumā noteiktās Preces cenu līmenis, salīdzinot ar cenu līmeni Līguma spēkā stāšanās brīdī, ir palielinājies vai samazinājies par vairāk nekā 5 % (pieciem procentiem).
10.3. Piegādātājs pieprasījumu par Preces vienības cenas grozīšanu iesniedz Pasūtītājam rakstveidā, pievienojot cenas izmaiņu un pieprasītā grozījuma apmēru pamatojošus dokumentus. Pasūtītājs pieprasījumu izskata un, ja tas atbilst Līguma nosacījumiem un Publisko iepirkumu likuma 61. pantam, Puses var noslēgt rakstveida vienošanos. Grozītā cena piemērojama tikai piegādēm, kas veiktas pēc vienošanās spēkā stāšanās.
10.4. Līgumcenas izmaiņas, veicot Līguma grozījumus Publisko iepirkumu likuma 61. pantā noteiktajos gadījumos, nedrīkst pārsniegt šādas robežas:
10.4.1. 50 % (piecdesmit procentus) no sākotnējās Līgumcenas Publisko iepirkumu likuma 61. panta trešās daļas 2. un 3. punktā noteiktajos gadījumos;
10.4.2. 10 % (desmit procentus) no sākotnējās Līgumcenas Publisko iepirkumu likuma 61. panta piektajā daļā noteiktajā gadījumā.
10.5. Būtiski Līguma grozījumi ir pieļaujami Publisko iepirkumu likuma 61. pantā noteiktajos gadījumos, tai skaitā:
10.5.1. ja nepieciešams pagarināt Līguma izpildes termiņu Līgumā iepriekš paredzēto apstākļu dēļ. Līguma izpildes termiņu var pagarināt, ja tā izpildi kavē nepārvaramas varas apstākļi, Pasūtītāja darbība vai bezdarbība vai normatīvo aktu vai kompetentas institūcijas lēmuma radīti ierobežojumi, kurus Puses nevarēja paredzēt un ietekmēt. Termiņu pagarina tikai par laikposmu, kurā attiecīgie apstākļi faktiski kavējuši Līguma izpildi;
10.5.2. ja Piegādātāju aizstāj ar citu piegādātāju atbilstoši Publisko iepirkumu likuma 61. pantā un komerctiesību jomas normatīvajos aktos noteiktajiem nosacījumiem, tai skaitā komersanta reorganizācijas vai uzņēmuma pārejas gadījumā, ja šāda aizstāšana atbilst Publisko iepirkumu likuma prasībām.
10.6. Piegādātāja nomaiņa, apakšuzņēmēju nomaiņa vai jaunu apakšuzņēmēju iesaistīšana ir pieļaujama tikai Līgumā un Publisko iepirkumu likumā noteiktajos gadījumos un kārtībā.
10.7. Citi Līguma grozījumi ir pieļaujami Publisko iepirkumu likuma 61. pantā noteiktajos gadījumos un apjomā, ja tie nemaina Līguma vispārējo raksturu.
10.8. Puses var izbeigt Līgumu pirms termiņa, savstarpēji rakstveidā vienojoties.
10.9. Pasūtītājam ir tiesības vienpusēji atkāpties no Līguma, rakstveidā par to paziņojot Piegādātājam, ja:
10.9.1. Piegādātājs kavē Līguma 3.2. punktā noteikto Preces piegādes termiņu vairāk nekā 10 (desmit) kalendāra dienas;
10.9.2. Piegādātājs Līguma noslēgšanas vai izpildes laikā sniedzis nepatiesu informāciju vai apliecinājumus, kuriem ir būtiska nozīme Līguma noslēgšanā vai izpildē;
10.9.3. Piegādātājs atkārtoti piegādā Preci, kas neatbilst Tehniskās specifikācijas prasībām, un pēc Pasūtītāja rakstveida brīdinājuma pārkāpumu nenovērš;
10.9.4. Piegādātāja saimnieciskā darbība ir izbeigta, uzsākta tā likvidācija vai citu objektīvu apstākļu dēļ Līguma turpmāka izpilde nav iespējama;
10.9.5. Līguma izpildi nepieļauj Piegādātājam vai citai normatīvajos aktos noteiktajai personai piemērotās starptautiskās vai nacionālās sankcijas vai citas normatīvajos aktos noteiktās sankcijas.
10.10. Piegādātājam ir tiesības vienpusēji atkāpties no Līguma, rakstveidā par to paziņojot Pasūtītājam vismaz 30 (trīsdesmit) kalendāra dienas iepriekš, ja Pasūtītājs būtiski nepilda Līgumā noteiktās saistības un nav novērsis pārkāpumu pēc Piegādātāja rakstveida brīdinājuma.
10.11. Līguma izbeigšanas gadījumā Pasūtītājs norēķinās ar Piegādātāju par līdz Līguma izbeigšanas dienai faktiski piegādāto un Pasūtītāja pieņemto Līguma prasībām atbilstošo Preci. Līguma izbeigšana neatbrīvo Puses no pienākuma izpildīt saistības, kuras pēc savas būtības saglabājas pēc Līguma izbeigšanas.
11. Pārējie  noteikumi
11.1. Par šajā Līgumā noteikto saistību neizpildi vai nepienācīgu izpildi Puses atbild saskaņā ar Latvijas Republikā spēkā esošajiem normatīvajiem aktiem.
11.2. Visas domstarpības, kas saistītas ar šī Līguma izpildi, tiek risinātas Pusēm savstarpēji vienojoties. Ja vienošanās nav panākta, tad strīds tiek nodots izskatīšanai tiesā normatīvajos aktos noteiktajā kārtībā.
11.3. Līgums ir saistošs Pusēm, to pilnvarotajām personām, tiesību un saistību pārņēmējiem.
11.4. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
11.5. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
11.6. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
11.7. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
11.8. Līgumam, kā tā neatņemamas sastāvdaļas, pievienoti šādi pielikumi: 
11.8.1. 1. pielikums – Tehniskā specifikācija uz _ (_____) lapām;
11.8.2. 2. pielikums – Finanšu piedāvājums uz _ (_____) lapām;
12. Pušu rekvizīti un paraksti
	Pasūtītājs: SIA “Kuldīgas slimnīca”
	
	[bookmark: _Hlk114127707]Piegādātājs: 


	Reģistrācijas Nr. 50003197651
Adrese: Aizputes iela 22, Kuldīga, 
Kuldīgas novads, LV-3301
Tālrunis: +371 63374007
e-pasts: pasts@kuldigasslimnica.lv 
Banka: AS SEB Banka
Kods: UNLALV2X

	/Andris Aniņš/

